open-index/open-wikipedia-markdown huggingface dataset:
Heartbeat City

***Heartbeat City*** er det femte albumet fra det amerikanske new wave-bandet The Cars, utgitt i mars 1984. Det ble gitt ut fem singler fra albumet, som samtlige plasserte seg på topp 40-listen fra Billboard Hot 100 i USA. 

På *Heartbeat City* finnes bandets trolig mest kjente sang, powerpop-balladen «Drive», som var en stor hit i en rekke land. 

Albumet nådde en 3.-plass på den amerikanske albumlisten Billboard 200 i 1984, og har per 2001 solgt til 4 x platina i USA.

## Sporliste
Alle sangene er skrevet av Ric Ocasek, unntatt hvor annet er notert

# «Hello Again» – 3:47
# «Looking for Love» – 3:52
# «Magic» – 3:57
# «Drive» – 3:55
# «Stranger Eyes» – 4:26
# «You Might Think» – 3:04
# «It's Not the Night» (Greg Hawkes, Ric Ocasek) – 3:49
# «Why Can't I Have You» – 4:04
# «I Refuse» – 3:16
# «Heartbeat City» – 4:31

## Personell
*Ric Ocasek – vokalist, gitar 
*Elliot Easton – gitar, støttevokalist
*Greg Hawkes – keyboard, støttevokalist 
*Benjamin Orr – bass, vokalist på spor 4, 5 og 7
*David Robinson – trommer, perkusjon, støttevokalist

## Referanser


## Eksterne lenker
*
Greatest Hits (The Cars-album)

***Greatest Hits*** er et samlealbum fra det amerikanske new wave-bandet The Cars, utgitt i oktober 1985. Albumet inneholder sanger fra alle av bandets album til da, samt en tidligere uutgitt sang, «Tonight She Comes». 

Albumet har solgt til 6 x platinaplate per 2001 i USA, og nådde en 12.-plass på den amerikanske albumlisten Billboard 200 i 1985.

## Sporliste
Alle sangene er skrevet av Ric Ocasek.

# «Just What I Needed» (fra *[[The Cars (album)|The Cars]]*, 1978) – 3:43
# «Since You're Gone» (fra *[[Shake It Up]]*, 1981) – 3:31
# «You Might Think» (fra *[[Heartbeat City]]*, 1984) – 3:04
# «Good Times Roll» (fra *The Cars*, 1978) – 3:44
# «Touch and Go» (fra *[[Panorama (The Cars-album)|Panorama]]*, 1980) – 4:54
# «Drive» (fra *Heartbeat City*, 1984) – 3:54
# «Tonight She Comes» (tidligere uutgitt) – 3:52
# «My Best Friend's Girl» (fra *The Cars*, 1978) – 3:44
# «Heartbeat City» (fra *Heartbeat City*, 1984) – 4:29  
# «Let's Go» (fra *[[Candy-O]]*, 1979) – 3:33
# «I'm Not the One» (singelversjon fra 1985 – opprinnelig fra *Shake It Up*, 1981) – 3:58
# «Magic» (fra *Heartbeat City*, 1984) – 3:57
# «Shake It Up» (fra *Shake It Up*, 1981) – 3:32

## Besetning
*Ric Ocasek – vokalist, gitar 
*Elliot Easton – gitar, støttevokalist
*Greg Hawkes – keyboard, perkusjon, saksofon, støttevokalist 
*Benjamin Orr – bass, vokalist på spor 1, 6 og 10
*David Robinson – trommer, perkusjon, støttevokalist

## Referanser


## Eksterne lenker
*
Door to Door

***Door to Door*** er det sjette studioalbumet fra det amerikanske new wave-bandet The Cars, utgitt i august 1987. 

Albumet nådde en 26.-plass på den amerikanske albumlisten Billboard 200 i 1987.

## Sporliste
Alle sangene er skrevet av Ric Ocasek, unntatt hvor annet er angitt

# «Leave or Stay» – 2:55
# «You Are the Girl» – 3:52
# «Double Trouble» – 4:14
# «Fine Line» – 5:22
# «Everything You Say» – 4:52
# «Ta Ta Wayo Wayo» – 2:52
# «Strap Me In» – 4:22
# «Coming Up You» – 4:18
# «Wound Up on You» – 5:02
# «Go Away» (Greg Hawkes, Ric Ocasek) – 4:38
# «Door to Door» – 3:17

## Personell
*Ric Ocasek – vokalist, gitar 
*Elliot Easton – gitar, støttevokalist
*Greg Hawkes – keyboard, støttevokalist 
*Benjamin Orr – bass, vokalist på spor 3, 5, 8 og 10
*David Robinson – trommer, perkusjon, støttevokalist

## Eksterne lenker
*
Nørvasund

**Nørvasund** er et sund mellom øyene Nørve og Uksenøya i Ålesund kommune. 

Sundet har gitt navn til bydelen som egentlig heter *Nørvøy, Nørvøysund og Hatlane*. Bydelen er en av de syv bydelene i Ålesund kommuna og har 4437 innbyggere (pr. 1/1-2010), noe som er omkring 10% av byens befolkning. Den strekker seg fra Nørvasundet mellom Nørvøya og Uksenøya i vest til Hatlaåsen og Lerstadnakken i øst, og har et flatemål på 3,74 km² (3,8% av kommunens areal).  

Bydelen har en typisk forstadspreget bebyggelse med villastrøk i landlige omgivelser og har en folketetthet på 1186 innb. pr. km². Mot vest grenser bydelen mot Nørvøya bydel og mot øst Spjelkavik, Åse og Lerstad bydel. Nørvasund skole ligger i bydelen.

Skrivemåten **Nørvesund** er gjerne brukt på bokmål.

## Referanser
Highway to Heaven

***Highway to Heaven*** er en amerikansk drama- og eventyrserie for familien som gikk på NBC fra 1984 til 1989. Jonathan Smith er en engel som blir sendt ned til jorden på prøve. Her møter han den ubehøvlede eks-politimannen Mark Gordon som blir hans kompanjong på jorden. Deres oppdrag er å hjelpe mennesker som krysser deres vei. Rollen som Jonathan ble spilt av Michael Landon, mens Mark ble spilt av Victor French. Landon var også involvert i produksjonen.

Serien ble sent på TV 2 fra 1992 under tittelen *Englevakt*.

## Referanser


## Eksterne lenker
*
Just What I Needed: The Cars Anthology

***Just What I Needed: The Cars Anthology*** er et samlealbum fra det amerikanske new wave-bandet The Cars, utgitt i november 1995. 

Albumet nådde en 26.-plass på den amerikanske albumlisten Billboard 200 i 1987.
__NOTOC__
## Sporliste
Alle sangene er skrevet av Ric Ocasek, unntatt hvor annet er notert
### CD 1
# «Just What I Needed»
# «My Best Friend's Girl»
# «Good Times Roll»
# «You're All I've Got Tonight»
# «Don't Cha Stop»
# «Moving in Stereo» – (Greg Hawkes, Ric Ocasek)
# «Take Me Now» (tidligere uutgitt)
# «Cool Fool» – (Elliot Easton, Ric Ocasek) – (tidligere uutgitt)
# «Let's Go»
# «Candy-O»
# «Dangerous Type»
# «Double Life»
# «Got a Lot on My Head»
# «It's All I Can Do»
# «Nightspots»
# «Slipaway» (tidligere uutgitt)
# «That's It» (B-siden på singelen «Let's Go»)
# «Panorama»
# «Gimme Some Slack»
# «Don't Go to Pieces» – (Greg Hawkes, Ric Ocasek) – (B-siden på singelen «Don't Tell Me No»)

### CD 2
# «Touch and Go»
# «Don't Tell Me No»
# «Shake It Up»
# «Since You're Gone»
# «I'm Not the One»
# «Cruiser»
# «The Little Black Egg» – (Michael Stone) – (tidligere uutgitt versjon)
# «Funtime» – (David Bowie/Iggy Pop) – (tidligere uutgitt versjon)
# «You Might Think»
# «Drive»
# «Magic»
# «Hello Again»
# «Why Can't I Have You»
# «Breakaway» (B-siden på singelen «Why Can't I Have You»)
# «Tonight She Comes»
# «You Are the Girl»
# «Strap Me In»
# «Door to Door»
# «Leave or Stay» (Demo) (tidligere uutgitt versjon)
# «Ta Ta Wayo Wayo» (Demo) (tidligere uutgitt versjon)

## Personell
*Ric Ocasek – vokalist, gitar 
*Elliot Easton – gitar, støttevokalist
*Greg Hawkes – keyboard, perkusjon, saksofon, støttevokalist 
*Benjamin Orr – bass, vokalist på: CD 1 – spor 1, 6, 7, 8, 9, 10, 14, 17 og 20. CD 2 – spor 2, 6, 8 og 10.
*David Robinson – trommer, perkusjon, støttevokalist

## Kilder
* 

## Eksterne lenker
*
Complete Greatest Hits

***Complete Greatest Hits*** er et samlealbum fra det amerikanske new wave-bandet The Cars, utgitt i 2002. Albumet inneholder 20 av The Cars' singler (A-sider) i kronologisk rekkefølge etter utgivelse.

## Sporliste
Alle sangene er skrevet av Ric Ocasek, unntatt spor 6 – skrevet av Ric Ocasek og Greg Hawkes

# «Just What I Needed» (fra *[[The Cars (album)|The Cars]]*, 1978)
# «My Best Friend's Girl» (fra *The Cars*, 1978)
# «Good Times Roll» (fra *The Cars*, 1978)
# «You're All I've Got Tonight» (fra *The Cars*, 1978)
# «Bye Bye Love» (fra *The Cars*, 1978)
# «Moving in Stereo» (fra *The Cars*, 1978)
# «Let's Go» (fra *[[Candy-O]]*, 1979)
# «It's All I Can Do» (fra *Candy-O*, 1979)
# «Dangerous Type» (fra *Candy-O*, 1979)
# «Touch and Go» (fra *[[Panorama (The Cars-album)|Panorama]]*, 1980)
# «Shake It Up» (fra *[[Shake It Up]]*, 1981)
# «Since You're Gone» (fra *Shake It Up*, 1981)
# «I'm Not the One» (fra *Shake It Up*, 1981)
# «You Might Think» (fra *[[Heartbeat City]]*, 1984)
# «Drive» (fra *Heartbeat City*, 1984)
# «Magic» (fra *Heartbeat City*, 1984)
# «Hello Again» (fra *Heartbeat City*, 1984)
# «Why Can't I Have You» (fra *Heartbeat City*, 1984)
# «Tonight She Comes» (fra *[[Greatest Hits (The Cars-album)|Greatest Hits]]*, 1985)
# «You Are the Girl» (fra *[[Door to Door]]*, 1987)

## Personell
*Ric Ocasek – vokalist, gitar 
*Elliot Easton – gitar, støttevokalist
*Greg Hawkes – keyboard, perkusjon, saksofon, støttevokalist 
*Benjamin Orr – bass, vokalist på spor 1, 5, 6, 7, 8 og 15
*David Robinson – trommer, perkusjon, støttevokalist

## Eksterne lenker
*
Hello Again

**«Hello Again»** er en sang av The Cars fra deres femte album *[[Heartbeat City]]*, utgitt i 1984. Sangen er skrevet av vokalist Ric Ocasek. «Hello Again» var albumets fjerde singel, og nådde en 20.-plass på Billboard Hot 100 i USA i 1984.  

Musikkvideoen til «Hello Again» ble regissert av Don Munroe og Andy Warhol.

## Personell
*Ric Ocasek –  vokal, gitar 
*Elliot Easton – gitar, støttevokalist
*Greg Hawkes – keyboard, perkusjon, støttevokalist 
*Benjamin Orr – bass 
*David Robinson – trommer, perkusjon, støttevokalist

## Referanser
Drive (sang)

**«Drive»** er en sang av The Cars fra deres femte album *[[Heartbeat City]]*, utgitt i 1984. Sangen er skrevet av Ric Ocasek og synges av bandets bassist Benjamin Orr. «Drive» var albumets tredje singel, og nådde en 5.-plass på singellistene i Storbritannia og en 3.-plass på Billboard Hot 100 i USA. I Norge lå singelen på VG-lista i to uker, med 9.-plass som høyeste plassering.

## Personell
*Ric Ocasek –  gitar 
*Elliot Easton – gitar, støttevokalist
*Greg Hawkes – keyboard, perkusjon, støttevokalist 
*Benjamin Orr – vokal, bass 
*David Robinson – trommer, perkusjon, støttevokalist

## Referanser
Lurene fra Brudevælte

**Lurene fra Brudevælte** viser til de seks lurer, tre par, om lag 3000 år gamle, som bonden Ole Pedersen i 1797 fant under graving av torv i Brudevælte Mose, ved Fuglerupgaard nord for Lynge i Nordsjælland. Lurene lå to og to i en dybde på ca. 1,5 m under torven på hva som av Amtsforvalter Arentz i et brev til amtmannen, Geheime Conference raad Levetzow av 15. juni 1797 kalte blåleire. 

At funnene er gjort i overgangen mellom blåleire og torv antyder at objektene er nedgravd i mosehullet, mens det ennå var en innsjø, og før den begynte å gro igjen. Den omtalte blåleire er sannsynligvis gytje som er sedimenter som avleires på sjøbunnen. Torven dannes når innsjøen gror igjen, hvilket skjedde i den etterfølgende perioden.

Fem av bronselurene oppbevares på Nasjonalmuseet i København. Den sjette Brudevælteluren ble under kompliserte diplomatiske og utenrikspolitiske manøvrer i 1845 gitt som gave til den russiske tsaren Nikolaj I gjennom den danske oldsakskommisjon som kronprins Frederik, den senere Frederik VII var president for. Kommisjonens medlemmer bifalt kronprinsens forslag om å avgi en av «Krigslurerne» med den begrunnelse, at den «var aldeles ligesom en af de andre». Kronprins Frederik bemyndiget prins Frederik av Hessen, som var iferd med å reise til Russland, til egenhendig å overbringe luren, og i dag befinner den seg i museet Eremitasjen i St. Petersburg. 

## Europas største lurfunn

Da lurene ble funnet var det ingen som visste hva det egentlig var. Det var første gang at slike «hedenolds krigstrompeter» dukket opp fra jorda. I arkeologiens barndom for mer enn 200 år siden ble funnet registrert som lurer. Navnet er lånt fra de norrøne sagaer fra vikingtiden, som er rundt 1500 år senere enn lurene.

Lurene er buet symmetrisk parvis og stemt i samme tone. De mer enn 2 meter lange lurer ble fremstilt i en kompleks støpeprosess. De har i generasjoner blitt brukt til seremonier, inntil de av ukjente grunner ble ofret i myra. Brudevæltelurene er Danmarks og verdens største lurfunn og ingen kan forklare hvorfor overflod av flotte instrumenter fra den danske bronsealderen er konsentrert her. De ca. 3000 år gamle bronselurer fra Brudevælte er så godt bevart at, med visse begrensninger kan spille en hel naturtonerekke på dem, og lyden av støpte bronserør i konisk form er helt unik.

Siden 1797 er det funnet rundt 30 lurpar - eller deler av lurer - i Danmark, Nord-Tyskland og Sør-Norge og Sverige. De aller fleste er funnet i Danmark og alle har blitt funnet i torvmyrer. I nyere tid har man av og til spilt på lurene og særlig de godt bevarte Brudevæltelurene er kjent fra musikkinnspillinger. Som det første funnet og de best bevarte er disse lurene også blitt avbildet og kopiert en rekke ganger.

## Eksterne lenker
* 
* «Brudevælte - en oldtidsbygd», artikkel om stedet der lurene ble funnet (dansk)
My Best Friend’s Girl (sang)

**«My Best Friend's Girl»** er en sang av The Cars fra deres debutalbum *[[The Cars (album)|The Cars]]*, utgitt i 1978. Sangen er skrevet av vokalist Ric Ocasek. «My Best Friend's Girl» var bandets andre singel, og nådde en 3.-plass på singel-listene i Storbritannia, en 35.-plass på Billboard Hot 100 i USA i 1978 samt en 14.-plass på Billboards Rock Digital Song Sales-liste i 2019.

## Personell
*Ric Ocasek –  vokal, gitar 
*Elliot Easton – gitar, støttevokalist
*Greg Hawkes – keyboard, perkusjon, støttevokalist 
*Benjamin Orr – bass 
*David Robinson – trommer, perkusjon, støttevokalist

## Referanser
Ungdom og Fritid

**Ungdom og Fritid** – Landsforeningen for fritidsklubber og ungdomshus – er en norsk barne- og ungdomsorganisasjon for brukere, ansatte og frivillige i kommunale og kommunalt støttede fritidsklubber, ungdomshus og lignende åpne møteplasser for ungdom i Norge. Organisasjonen er demokratisk, partipolitisk uavhengig og religiøst nøytral. Organisasjonen ble stiftet i 1978, har over 750 fritidsklubber som medlemmer og representerer rundt 3000 ungdomsarbeidere og 120 000 ungdommer.

## Formål
Ungdom og Fritid skal fremme interessene til deltakere, ansatte og frivillige i kommunale og kommunalt støttede fritidsklubber, ungdomshus og lignende åpne møteplasser for ungdom i Norge. 

Ungdom og Fritids medlemmer har mange navn. Fritidsklubb, ungdomsklubb, juniorklubb, ungdomshus, kulturhus for ungdom, fritidssenter, aktivitetshus mm. Historisk har noen brukt samlebetegnelsen åpne møteplasser for ungdom. Ungdom og Fritid bruker fritidsklubb som samlebetegnelse. 

## Ungdom og Fritids Fond
Ungdom og Fritid deler ut midler gjennom støtteordningen Ungdom og Fritids Fond. Fondets midler kommer fra en årlig tildeling til Ungdom og Fritid, finansiert av spillemidlene fra Kultur- og likestillingsdepartementet.

Tidligere delte Ungdom og Fritid ut midler gjennom Frifond-ordningen, som organisasjonen har vært en del av siden den ble etablert i 2000.

## Fritidsklubbløftet
Fritidsklubbløftet er et femårig prosjekt i regi av Ungdom og Fritid, finansiert av Gjensidigestiftelsen. Hensikten med Fritidsklubbløftet er å styrke fritidsklubber som allerede finnes, utvikle nye fritidsklubber, gi et kompetanseløft til ansatte og sikre bedre rammevilkår for feltet.

Fritidsklubbløftet skal blant annet etablere 25 nye fritidsklubber og gi 250 fritidsklubber økt kvalitet. Dette gir over 40 000 barn og unge et bedre fritidstilbud der de bor.

### 270 millioner fra Gjensidigestiftelsen
Etter et grundig forprosjekt som blant annet munnet ut i et faglig grunnlag med en rekke anbefalinger og tiltak for fritidsklubbfeltet, kalt Rammeverket, fikk Ungdom og Fritid i juni 2024 en tildeling på 270 millioner fra Gjensidigestiftelsen, til det banebrytende prosjektet Fritidsklubbløftet.

Barn og unge har i flere år etterspurt flere og bedre fritidsklubber over hele landet og Fritidsklubbløftet er, med tildelingen fra Gjensidigestiftelsen, en historisk satsing på fritidsklubbfeltet. Prosjektperioden er fem år.

## Referanser
Moss Bymagasin

***Moss Bymagasin*** er en gratisavis, som utgis i Moss i Østfold. Avisa kom ut med første utgave 27. august 2009. Avisa ble etablert av Ernst Rolf, som også er ansvarlig redaktør, en jobb han også hadde i *[[Moss Dagblad]]*, før denne avisa ble lagt ned i 2009 av A-pressen. I tillegg hadde Rolf med seg flere andre tidligere ansatte i *Moss Dagblad*. Avisa distribueres til samtlige husstander i Moss i et opplag på 22&nbsp;000 eksemplarer, en gang i uka.

## Eksterne lenker
* Er klare med første nummer (Moss Avis 7. august 2009)
Cape Evans

**Cape Evans** er en berglendt odde på Rossøya som danner nordre side av innløpet til Erebus Bay i McMurdo-sundet i Antarktis. Den ble oppdaget på Discovery-ekspedisjonen 1901–1904 under ledelse av Robert F. Scott, som kalte den *Skuary*. Scotts andre ekspedisjon, Terra Nova-ekspedisjonen 1910–1913, bygde sin hovedbase her og omdøpte odden Cape Evans etter løytnant Edward Evans, nestkommandrende på ekspedisjonen.

Cape Evans er et viktig historisk minne om tidlig menneskelig aktivitet i Antarktis og et symbol på den heroiske tidsalder for antarktiske utforskninger. Området ble i 1997 utpekt til spesielt verneområde (ASPA nr. 155). Siden 1972 har Scotts hytte og et kors til minne om tre omkomne på Endurance-ekspedisjonen vært oppført på listen over historiske steder og kulturminner i Antarktis.

## Referanser
Jadebusen

**Jadebusen** er en 190 km² stor bukt på den tyske Nordsjøkysten, mellom elvene Wesers og Ems' munninger. Jadebusen ble til ved omfattende oversvømmelser i og siden middelalderen og har fått sitt navn fra elven Jade. I nord er Jadebusen åpen mot Nordsjøen, og viktige byer omkring bukten er Wilhelmshaven og Varel. 

Midt i bukten står Arngast fyr som merke for sjøtrafikken til Wilhelmshaven.

## Historie
Jadebusen ble til den 17. februar 1164 ved den såkalte Julianeoversvømmelsen, som etter samtidige kilder krevde 20000 menneskeliv langs Nordsjøkysten. Handelsbyen Aldessen (Haroldsheim) forsvant i bølgene og ligger nå på Jadebusens bunn for alltid. Sin største utstrekning fikk Jadebusen ved Antonioversvømmelsen den 16. januar 1511 da fødeleggelsene etter oversvømmelsene i 1509 og 1510 ble fullendet. I disse tre år forsvant eller solgtes en stor del av den tyske kyst, og nye bosettinger ble til på høyere grunn.

Jadebusen kom til å bli utnyttet som både havn for krigsfartøy og handelsreisende i de kommende årene. Kong Kristian V av Danmark lot i 1681 bygge byen Christiansborg ved Varel, men vannveien dit kunne med datidens teknikk ikke holdes åpen. Derfor oppgav danskene sitt prosjekt om å utvide Danmarks innflytelse vesterover i 1693. I begynnelsen av 1700-tallet planla tsar Peter den store p anlegge en orlogshavn i Hooksiel, der han hadde en av mange allierte. Men heller ikke denne nådde lengre enn tegnebordet og det eneste som gjenstår er et minnesmerke om det i Hooksiels havn.

Utover vanskelighetene med å holde vannveiene farbare var også leveforholdene vanskelige langs kystene da forsørgningen uten havn ble komplisert. Preussen klarte til slutt å grunnlegge byen Wilhelmshaven i år 1853 på det erhvervede Oldenburgs territorium. Store deler av arbeiderstokken led onder knappheten av ferskvann og de febersykdommer som herjet i områdets sumpmarker. Tidvis var oppimot 40 % syke, noen med malaria.

Ved Preussens erverv av landområdet tok man en stor risiko ettersom det ikke var sikkert at det var mulig å kunne opprette en orlogshavn i Jadebusen. Man begynte 1854–55 med en måling av vanndybdene i og utenfor bukten og fant langs nordøstsiden av swn østfrisiske øya Wangerooge en farbar led som etter bearbeidelse ennå i dag benyttes som farled til Jadebusen. Det første sjøkartet ble til i 1856, og det første offisielle sjøkartet ble offentliggjort 1858/59.

Gjennom Jadebusen går i dag Tysklands dypeste farled, som imidlertid ikke tillater dyperestikkende fartøy enn tankers. Det er arbeide på gang med å bygge JadeWesterPort på Jadebusens vestside, nord i Wilhelmshaven, og da skal også containerfartøy kunne gå inn i bukten.

## Eksterne lenker
* 
* Havner ved Jade
A Serious Man

***A Serious Man*** er en amerikansk dramatisk/sort komediefilm fra 2009. Den er skrevet, produsert og regissert av Joel og Ethan Coen og ble utgitt 2. oktober 2009 i USA, med Michael Stuhlbarg, Sari Lennick og Richard Kind i hovedrollene. Filmen forteller historien om en ordinær mann som prøver å finne balanse og forståelse i verden. Filmen har fått meget god kritikk, og hovedrolleinnehaver Michael Stuhlbarg er nominert til en Golden Globe for sin rolle. Filmen hadde norsk premiere 6. november 2009.

## Handlingsreferat
I 1967 er Larry Gopnik professor i fysikk som bor i Minnesota. Hans kone, Judith, forteller ham at hun trenger en jødisk skilsmisse, slik at hun kan gifte seg med enkemann Sy Ableman, som hun har forelsket seg i. I mellomtiden skylder sønnen Danny tjue dollar til en skremmende hebraisk skolekamerat etter å ha kjøpt marihuana fra ham. Danny har pengene, men de er gjemt i en radio som tidligere ble konfiskert av læreren hans. 

Larry står overfor en forestående avstemning om hans søknad om ansettelsestid, og avdelingssjefen hans forteller at en rekke anonyme brev har bedt komiteen om å nekte Larry plass. Clive Park, en sørkoreansk student som er bekymret for å miste stipend, møter Larry fordi Clive risikerer å stryke i undervisningen hans. Etter at han går, oppdager Larry en konvolutt fyll med kontanter. Når Larry forsøker å returnere pengene, truer Clives far med å saksøke Larry - enten for ærekrenkelse hvis Larry anklager Clive for bestikkelser, eller for å beholde pengene hvis han ikke gir Clive en bestått karakter.

Judith og Sy flytter til et nærliggende motell. Judith tømmer parets bankkontoer og lar Larry stå uten penger, så Larry finner en skilsmisseadvokat. Kort tid senere blir Larry og Sy involvert i to forskjellige bilulykker som finner sted samtidig. Larry er uskadd, men Sy dør. Judith insisterer for at Larry skal betale for begravelsen etter Sy. Larry er stolt og rørt av Dannys bar mitzvah, uvitende om at sønnen hans er under påvirkning av marihuana under seremonien. Under gudstjenesten beklager Judith for alle problemene hun har skapt for Larry.

## Medvirkende
* Michael Stuhlbarg i rollen som Larry Gopnik. 
* Richard Kind i rollen som Arthur Gopnik
* Sari Wagner Lennick i rollen som Judith Gopnik
* Fred Melamed i rollen som Sy Ableman
* Aaron Wolff i rollen som Danny Gopnik
* Jessica McManus i rollen som Sarah Gopnik
* Adam Arkin i rollen som Don Milgram
* George Wyner i rollen som Rabbi Nachtner
* Amy Landecker i rollen som Mrs. Samsky
* Katherine Borowitz i rollen som Mimi Nudell
* Fyvush Finkel i rollen som «Dybbuk»/Reb Groshkover
* Simon Helberg i rollen som Rabbi Scott Ginzler
* Andrew S. Lentz i rollen som Mark Sallerson
* Jack Swiler i rollen som Howard Altar
* Tim Harlan-Marks i rollen som en hebraisk skole-bussjåfør
* Benjy Portnoe i rollen som Ronnie Nudell
* Brent Braunschweig i rollen som Mitch Brandt
* Ari Hoptman i rollen som Arlen Finkle
* Michael Lerner i rollen som Solomon Schlutz
* David Kang i rollen som Clive
* Steve Park i rollen som Clives far

## Eksterne lenker
* 
* 
*
Risikosetninger

**Risikosetninger** er standardiserte setninger som benyttes i merking av helse- og miljøfarlige kjemikalier og andre farlige stoffer, og angir hvilken fare stoffet utgjør. Risikosetninger blir gjerne kombinert med faremerking og er regulert i Forskrift om klassifisering, merking mv. av farlige kjemikalier § 15.

## Referanser
Sibyllidae

* *[[Leptosibylla]]*
* *[[Presibylla]]*
* *[[Sibylla]]*

**Sibyllidae** er en gruppe (familie) av insekter som tilhører ordenen knelere. 

## Utseende
Middelsstore til ganske store knelere (hunnene gjerne ca. 5 centimeter lange). Forkroppen (*protohrax*) er svært tynn og forlenget, med en skarp pigg på ryggen. Forvingene er grønne og bladlignende, ellers er kroppen gjerne brunlig. Hodet har et "horn" i pannen, dette er tannet langs kanten. Antennene er ganske korte. Mellom- og bakbeina har asymmetriske, bladlignende fliker ved leddene som forsterker kamuflasjen.

## Liv og utvikling
Disse knelerne fanger mest flygende byttedyr, gjerne små fluer.

## Utbredelse
Familien er utbredt i  Afrika.

## Systematisk inndeling
Sibyllidae blir noen ganger regnet som en underfamilie av Mantidae.

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** **Dictyoptera** 
****** Ordenene Knelere, Mantodea
******* Familien Sibyllidae Stål, 1872
******** Slekten *[[Leptosibylla]]* Roy, 1996
********* *[[Leptosibylla gracilis]]* Roy, 1996
******** Slekten *[[Presibylla]]* Bolivár, 1908
********* *[[Presibylla elegans]]* Bolivár, 1908
********* *[[Presibylla speciosa]]* Roy, 1996
******** Slekten *[[Sibylla]]* Stål, 1856 – 13 arter

## Kilder

* Liste over artene, fra Mantodea Species File Online

## Eksterne lenker
* 
* Tree of Life: Sibyllidae 
* Norsk Entomologisk forening
Tarachodidae

* Caliradinae
* Tarachodinae

**Tarachodidae** er en gruppe (familie) av insekter som tilhører ordenen knelere. 

## Utseende

Middelsstore, slanke knelere, grønne eller brunlige. Forvingene er ofte forkortede, bakvingene er brede, gjerne sterkt fargede i gult, rødt og svart.

## Liv og utvikling

## Utbredelse
Familien er utbredt i Afrika, Asia og det sørlige Europa. Den vanlige, søreuropeiske arten *[[Iris oratoria]]* har også blitt innført til Nord-Amerika.

## Systematisk inndeling / europeiske arter
I noen klassifikasjoner blir familien Tarachodidae regnet som en undergruppe av Mantidae.

* Ekte insekter (Ectognatha) 
** Dicondylia
*** Vingede insekter (Pterygota) 
**** Neoptera («nyvinger») 
***** Dictyoptera 
****** Ordenene Knelere, Mantodea
******* Familien **Tarachodidae** Handlirsch, 1930
******** Underfamilien Caliradinae
********* Slekten *[[Caliris]]* Giglio-Tos, 1915 – 4 arter
********* Slekten *[[Deromantis]]* Karsch, 1892 – én art
********* Slekten *[[Gildella]]* Giglio-Tos, 1915 – én art
********* Slekten *[[Hebardia]]* Werner, 1921 – én art
********* Slekten *[[Hebardiella]]* Werner, 1924 – 2 arter
********* Slekten *[[Leptomantella]]* Burmeister, 1838 – 12 arter
******** Underfamilien Tarachodinae
********* Slekten *[[Antistia]]* Stål, 1876 – 4 arter
********* Slekten *[[Ariusia]]* Stål, 1877 – én art
********* Slekten *[[Charieis]]* Burr, 1900 – én art
********* Slekten *[[Didymocorypha]]* Wood-Mason, 1877 – én art
********* Slekten *[[Dysaules]]* Stål, 1877 – 4 arter
********* Slekten *[[Dysaulophthalma]]* Stiewe, 2009 – én art
********* Slekten *[[Episcopomantis]]* Uvarov, 1941 – 2 arter
********* Slekten *[[Galepsus]]* Stål, 1876 – 64 arter
********* Slekten ''Iris'' Saussure, 1869 – 14 arter, i Europa:
********** *[[Iris oratoria]]* (Linnaeus, 1758)
********** *[[Iris polystictica]]* (Fischer de Waldheim, 1846)
********* Slekten *[[Metagalepsus]]* Roy, 1971 – 2 arter
********* Slekten *[[Nesogalepsus]]* Beier, 1954 – 7 arter
********* Slekten *[[Nothogalepsus]]* Beier, 1969 – én art
********* Slekten *[[Oxyelaea]]* Giglio-Tos, 1917 – 3 arter
********* Slekten *[[Oxyophthalma]]* Saussure, 1869 – 2 arter
********* Slekten *[[Oxyophthalmellus]]* Giglio-Tos, 1917 – 2 arter
********* Slekten *[[Paragalepsus]]* Beier, 1930 – 6 arter
********* Slekten *[[Paralygdamia]]* Saussure & Zehnter, 1895 – én art
********* Slekten *[[Paroxyophthalmus]]* Wood-Mason, 1889 – 4 arter
********* Slekten *[[Plastogalepsus]]* Beier, 1954 – én art
********* Slekten *[[Pseudogalepsus]]* Beier, 1954 – 5 arter
********* Slekten *[[Pyrgomantis]]* Gerstäcker, 1869 – 18 arter
********* Slekten *[[Tarachodella]]* Giglio-Tos, 1917 – én art
********* Slekten *[[Tarachodes]]* Burmeister, 1838 – 64 arter
********* Slekten *[[Tarachodula]]* Giglio-Tos, 1917 – 2 arter
********* Slekten *[[Tuberculepsus]]* Roy, 2008

## Kilder
* Liste over artene, fra Mantodea Species File Online
* Fauna Europaea, utbredelsesdatabase over europeiske dyr 

## Eksterne lenker
* 
* Tree of Life: Tarachodidae 
* Norsk Entomologisk forening
* Bildegalleri over nordamerikanske arter
UEFA-cupen 1990/91

**UEFA-cupen 1990/91** ble vunnet av den italienske klubben Internazionale med 2-1 sammenlagt i finalekampene over den italienske klubben AS Roma. Dette var UEFA-cupens 20 sesong, hvor engelske lag for første gang siden høsten 1985 fikk være med i europeiske klubbturneringer etter å ha vært utestengt på grunn av Heysel-tragedien. Turneringens toppscorer ble for øvrig Rudi Völler fra AS Roma med ti mål totalt.

## Første runde

|}
* Atalanta BC og Real Sociedad videre på bortemålsregelen.
* Bayer 04 Leverkusen, Valencia CF, AC Omonia, Ferencvárosi Torna Club og Inter videre etter ekstraomganger i kamp to.
* Sevilla FC videre etter straffesparkkonkurranse.

## Andre runde

|}
* FK Partizan videre etter straffesparkkonkurranse.

## Tredje runde

|}
* R.S.C. Anderlecht videre på bortemålsregelen.
* Bologna FC 1909 videre etter straffesparkkonkurranse.

## Kvartfinaler

|}
* Brøndby IF videre etter straffesparkkonkurranse.

## Semifinaler

|}

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1990/91
Hjelper hjerne (TV-program)

***Hjelper hjerne*** er et norsk faktaprogram på seks episoder om hjernen som gikk på TV 2 i 2010. Hvert program omhandlet én person med et problem relatert til hjernen, og denne personen ble fulgt gjennom behandlingen. Programleder var Troy Gulbrandsen. Manus og regi var av André Marton, mens Jo Torgersen var produsent. Serien var en samproduksjon mellom Frø film & media og Mediacircus.

## Referanser


## Eksterne lenker
*
Bokhandelens forfatterstipend

**Bokhandlerforeningens forfatterstipend** er en litterær pris som skal gå til forfattere i etableringsfasen. Prisen ble første gang delt ut i 2007 og er et samarbeid mellom Den norske Forfatterforening og Bokhandlerforeningen. Det er det litterære råd som innstiller forfattere til stipendene. Hovedstipendet er på . I tillegg deles det ut to stipend på . Prisen går til nye og sterke forfatterskap.

## Prisvinnere hovedstipend
*2007 – Marita Fossum for *Kjære gjetergutt*
*2008 – Heidi Marie Kriznik for *Borte en vinter*
*2009 – Sigmund Jensen for *Tiberiusklippen*
*2011 – Kristin Ribe for *Syn*
*2012 – Øyvind Ellenes for *Fire hundre franske fornærmelser*
*2013 – Jan Roar Leikvoll for *Ei vinterreise* (2008), *Fiolinane* (2010) og *Bovara* (2012)
*2014 – Vemund Solheim Ådland for *Grovt øye*
*2015 – Lars Petter Sveen for *Guds barn*
*2016 – Kjersti Rorgemoen for *Håpet og festen*
*2017 – Victoria Kielland for *Dammyr*
*2018 – Juliane Rui for *Den hesten er av snø*, *Systrar kan bli like gamle* og *Aude så rørsle kan synast*
*2019 – Liv Mossige for *Tyskland* (2015) og *Armauer* (2018)
*2020 – Mads Rage for *Og skipet siglar vidare* (2018) og *Miklastaur* (2019)
*2021 – Erlend Skjetne for *Kleda er gjennomvåte
*2022 – [[Maria Dorothea Schrattenholz]] for *Protosjel*
*2023 – Hilde Rød-Larsen for *Sommertid* og *Diamantkvelder*
*2024 – Martin Ingebrigtsen for *Riv av seg ansiktet* og *Bukk & Sigd''
## Prisvinnere andre stipend
*2007 – Gunstein Bakke, Pål Gitmark Eriksen
*2008 – Christian Refsum, Nils Christian Moe-Repstad
*2009 – Kristine Næss, Matias Faldbakken
*2011 – Monica Aasprong, Agnar Lirhus
*2012 – Cathrine Knudsen, Mette Karlsvik
*2013 – Wenche-Britt Hagabakken, Stig Aasvik
*2014 – Nina Lykke, Kristian Klausen
*2015 – Erlend O. Nødtvedt, Endre Ruset
*2016 – Eline Lund Fjæren, Casper André Lugg
*2017 – Nora Szentiványi, Päivi Laakso
*2018 – Mari Tveita Stagrim, Paal Maage Elstad
*2019 – Tina Åmodt, Frederik Svindland
*2020 – Kjersti Anfinnsen, Eli Fossdal Vaage
*2021 – Ida Fjeldbraaten, Ingrid Nielsen

## Referanser


## Eksterne lenker
* 
* Om Bokhandelens forfatterstipend Bokhandlerforeningen. Besøkt 8. desember 2021.
UEFA-cupen 1991/92

**UEFA-cupen 1991/92** ble vunnet av den nederlandske klubben Ajax Amsterdam på bortemålsregelen etter 2-2 sammenlagt i finalekampene over den italienske klubben Torino Calcio. Dette var UEFA-cupens 21 sesong. Turneringens toppscorer ble for øvrig walisiske Dean Saunders fra Liverpool FC med ni mål totalt.

## Første runde

|}
* Steaua Bucureşti og Dinamo Bucureşti videre etter ekstraomganger i kamp to.
* K.A.A. Gent, AS Cannes og Sporting de Gijón videre etter straffesparkkonkurranse.
* PFC CSKA Sofia videre på bortemålsregelen.
* Første kamp mellom Dinamo Zagreb og Trabzonspor ble spilt i Klagenfurt på grunn av utbruddet av Kroatia-krigen.

## Andre runde

|}

## Tredje runde

|}

## Kvartfinaler

|}

## Semifinaler

|}

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1991/92
I Wish I Was in Dixie

**«I Wish I Was in Dixie»**, også kalt **«I Wish I Was in Dixie's Land»**, **«Dixie's land»** eller bare **«Dixie»**, er en folkelig sang om Sørstatene, også kalt Dixie. Den ble angivelig skrevet av nordsatsbeboeren Daniel Emmett fra Ohio og utgitt i 1859. Selv om det opprinnelig ikke er en folkesang, har den etterhvert gått inn i den felles folkelige kulturarven i Sørstatene og har bidratt sterkt til at betegnelsen Dixie har blitt en folkelig betegnelse på Sørstatene.

Emmet påberopte seg opphavet til denne sangen med forskjellige begrunnelser, men sangens opphav er noe usikkert, da det er også flere andre som har påberopt seg å stå bak sangen, også i Emmets levetid. Emmet brukte den uansett i sitt blackface minstrel-show-gruppe og framførte den første gang i New York City og den ble umiddelbart svært populær og kjent og utgitt hovedsakelig som «Dixie», men også gitt ut som «Dixie's land».

Sangen ble en uoffisiell nasjonalsang for Amerikas konfødererte stater under den amerikanske borgerkrigen. Sangens popularitet og tema fra minstrel showene gjorde at den ble sterkt assosiert med Sørstatene, selv om det faktisk var skrevet i nord.

I dag kan den allikevel bli oppfattet som fornærmende og rasistisk, mens andre betrakter den som et viktig element i Sørstatene kulturarv. Dette gjør at sangen i dag er kontroversiell.

Abraham Lincoln skal ha bedt militærorkesteret om å spille sangen da han fikk melding om de konfødererte kapitulasjon ved Appomattox.

## Referanser
Samoas sentralbank

**Samoas sentralbank** (engelsk: Central bank of Samoa, samoansk: Faletupe Tutotonu o Samoa) er sentralbanken på Samoa. 

## Historie
Samoa, som het Vest-Samoa (Western Samoa) fram til 1997, fikk sin uavhengighet fra New Zealand 1. januar 1962. Før dette brukte Samoa engelske pund som valuta, utstedt av New Zealands sentralbank. Utstedelsen av valuta ble da overtatt av *Bank of Western Samoa*, som var en forretningsbank, men som var delvis eid av regjeringen. Denne banken utførte en del sentralbankoppgaver på vegne av regjeringen, som valutaoperasjoner og valutapolitikk. 

På begynnelsen av 1970-tallet ønsket regjeringen større kontroll over valutaen, men så ikke behovet for en sentralbank enda. De etablerte derfor et valutaråd, *Monetary Board of Western Samoa*, som startet sin virksomhet i 1975. 

Etter hvert som landet utviklet seg videre økte også behovet for en egen valuta. På slutten av 70-tallet og begynnelsen av 80-tallet fikk Samoa høy inflasjon, rundt 30%, noe som også aktualiserte behovet for en uavhengig institusjon som kunne håndtere pengepolitikken i landet. I 1984 ble derfor sentralbankloven vedtatt, *Central Bank of Samoa Act*, for å etablere en sentralbank. Senere har det blir vedtatt også andre lover som påvirker sentralbankens ansvarsområder og målsettinger, som *Financial Institutions Act* fra 1996 og *Money Laundering Act* fra 2000.

## Målsetting
Sentralbankens hovedmålsetting er ifølge deres pengepolitiske uttalelse for 2008/09:
:*The main objective of the Central Bank's monetary policy is to promote sustainable real economic growth by maintaining price stability and international reserves viability.*

I samme dokument tallfestes målet om prisstabilitet til ca. 3% årlig inflasjon. 

## Hovedoppgaver
De nevnte lovene som regulerer sentralbanken gir sentralbanken følgende hovedfunksjoner:
* regulere pengemengden og handelen med andre valutaer
* være rådgiver for regjeringen i saker som omhandler banknæringen og pengepolitikk
* bidra til intern og ekstern pengestabilitet (lav inflasjon og stabil valutakurs)
* bidra til en sunn finansieringsstruktur (gjeldsmengde)
* bidra til kreditt- og valutaforhold som gir en stabil og balansert økonomisk utvikling av Samoa
* overvåke og regulere banknæringen og kredittmengden 
* implementere tiltak for bekjempelse av hvitvasking av penger, ved å hindre, avdekke og kriminalisere hvitvasking

## Sentralbanksjefer
Siden etableringen i 1984 har følgende personer vært sentralbanksjefer:
*William E. Davies, 1984 – 1987
*John A. Howard, 1987 – 1989
*Leasi Papali'i Tommy Scanlan, 1989 – 2011
*Atalina Enari, 2011 – (sittende, pr. november 2024)

Sentralbanken brukte ikke begrepet sentralbanksjef (*Governor*) før sentralbankloven ble endret i 2001, men oversikten viser hvem som var direktør i banken før dette. Tommy Scanlan var direktør fra 1989, og sentralbanksjef fra 2001 da navneendringen ble gjennomført. Sentralbanksjefen kan utnevnes for maksimum tre år om gangen.

## Se også
* Liste over verdens sentralbanker

## Referanser


## Eksterne lenker
*
No Hay Banda

***No Hay Banda*** er debutalbumet fra Audrey Horne og kom i 2005 på Tuba Records sitt underselskap DogJob. *No Hay Banda* er spansk for «Der er ikke noe band» og er en linje fra David Lynchs film *[[Mulholland Drive]]*.

Låten «Confessions & Alcohol» er singelen fra *No Hay Banda*.

## Sporliste
#«Dead» (3:10)
#«Listening» (3:45)
#«Get a Rope» (3:29) 
#«Deathhorse» (4:55) 
#«Confessions & Alcohol» (4:11) 
#«Candystore» (4:54)
#«Blackhearted Visions» (3:36)
#«Bleed»  (3:19)
#«Crust»  (3:50)
#«Weightless» (5:43)
#«The Sweet Taste of Revenge» (8:49)

## Musikere
* Torkjell «Toschie» Rød – Vokal
* Arve «Ice Dale» Isdal -Gitar
* Thomas Tofthagen – Gitar
* Tom Cato Visnes – Bass
* Herbrand Larsen – Keyboards

## Produksjon
* Produsert av: Audrey Horne & Joe Barresi
* Teknisk assistent: Mike Gardner
* Innspilt i Earshot Studio, Bergen
* Mastret av Peter i de Betou ved TailorMade Production, Sverige.

All musikk skrevet av Audrey Horne

## Eksterne lenker
C-Optikk

**C-optikk** er Norges største sammenslutning av selvstendige optikere, med over 170 butikker (pr. 2019) rundt om i Norge. 

Hovedkontoret til kjeden ligger på Kongsberg.

## Eksterne lenker
* C-Optikk
Le Fol

***Le Fol*** er den andre platen fra Audrey Horne. Det kom ut 27. august 2007 på Indie Recordings. Mesteparten av låtene er skrevet av Arve «Ice Dale» Isdal med unntak av «So Long Euphoria» (Thomas Tofthagen) og «Pretty Girls make Graves» (Tofthagen / Ice Dale). Tekstene er skrevet av Toschie. Låten «Threshold» ble gitt ut som singel og har også blitt laget video til.

## Sporliste
#«Last Chance for a Serenade»  (Ice Dale / Tofthagen) (4:28)
#«Jaws»  (Ice Dale) (3:14)
#«Last Call»  (Ice Dale) (3:33)
#«Threshold»  (Ice Dale) (5:05)
#«Monster»  (Ice Dale) (3:52)
#«Afterglow»  (Ice Dale) (3:56)
#«In the End»  (Tofthagen / Ice Dale) (4:58)
#«Pretty Girls make Graves»  (Tofthagen / Ice Dale) (4:00)
#«Bright Lights»  (Ice Dale) (4:51)
#«Hell Hath no Fury»  (Ice Dale) (3:07)
#«I Wish you Hell»  (Ice Dale) (4:54)
#«So Long Euphoria»  (Tofthagen)(6:20)

## Musikere
* Torkjell «Toschie» Rød – Vokal
* Arve «Ice Dale» Isdal -Gitar,Bass
* Thomas Tofthagen – Gitar
### Studiomusikere
* Herbrand Larsen – Keyboards
* Olav Iversen – Gjestevokal på «Jaws» og «So Long Euphoria».

## Produksjon
* Produsert av: Arve «Ice Dale» Isdal
* Co-Produsert og mikset av: Herbrand Larsen
* Innspilt i Earshot Studio, Bergen
* Mastret av Håkan Åkesson i Cuttingroom, Sverige.

## Kilder
*
Hærens befalsskole

**Hærens befalsskole** (**HBS**) var den norske Hærens befalsskole i perioden 2005 til 2018. Hærens befalsskole ble nedlagt 31. juli 2018.  Sersjant-utdanning i Forsvaret er underlagt nye Forsvarets befalsskole som utdanner sersjanter til alle forsvarsgrener.

HBS hadde primært en to-årig utdanning, hvorav det andre året var som sersjant ved en avdeling (på enkelte tekniske linjer 2 skoleår og 2 pliktår).

Hærens befalskole ble den 1 august 2013 underlagt Krigsskolen, og delt inn i 3 kompanier, samt bataljonstab.

*

## Eksterne lenker
* Forsvaret.no HBS
Mühlig-Hofmannfjella

**Mühlig-Hofmannfjella** er en fjellkjede som strekker seg 105 kilometer fra øst til vest mellom Gjelsvikfjella og Orvinfjella i Fimbulheimen i Dronning Maud Land. Jøkulkyrkja (3148 moh.), Dronning Maud Lands høyeste fjell, ligger i den østre delen av Mühlig-Hofmannfjella.

Mühlig-Hofmannfjella ble oppdaget under den tredje tyske antarktisekspedisjonen (1938–1939), ledet av kaptein Alfred Ritscher, og navngitt etter divisjonsdirektøren i Reichsluftfahrtministerium. Fjellene ble senere nedtegnet på nytt under den norske antarktisekspedisjonen (1956–60).

## Referanser


## Eksterne lenker
*
Vitenskapsåret 1750

**Vitenskapsåret 1750** er en oversikt over hendelser, prisvinnere, fødte og avdøde personer med tilknytning til vitenskap i 1750.

## Astronomi
* Thomas Wright hypotetiserer at Melkeveien er en skiveformet system av planeter med solsystemet i sentrum.

## Matematikk
* Gabriel Cramer får publisert «Introduction à l'analyse des lignes courbes algébriques», et pionérarbeid om algebraiske kurver.

## Prisvinnere
*Copleymedaljen: George Edwards, britisk ornitolog.

## Fødsler
* 18. januar – Johann Gottlob Schneider, tysk zoolog (død 1822)
* 16. mars – Caroline Herschel, tyskfødt engelsk astronom (død 1848)
* 1. mai – Lorenzo Mascheroni, italiensk matematiker (død 1800)
* 23. juni − Déodat Gratet de Dolomieu, fransk mineralog (død 1801)
* 22. september – Christian Konrad Sprengel, tysk botaniker og teolog (død 1816)
* 8. oktober – Adam Afzelius, svensk botaniker (død 1837)

## Dødsfall
*25. april – Olof Petrus Hjorter, svensk astronom (født 1696).
Mohammed Abdullah Hassan

**Muhammad `Abd Allāh al-Hasan** (somali: *Sayid Maxamed Cabdille Xasan*, arabisk: محمّد عبد اللّه حسّان‎) (født 7. april  1856, Buuhoodle, Nord-Somalia, død 21. desember 1920, Imi, Ogaden), kalt **den gale [[Mulla]]** (*the Mad Mullah*) av britene, var en somalisk religiøs og nasjonalistisk leder. Han opprettet den somaliske Dervish-staten som kjempet en antiimperialistisk krig i en periode på tjue år mot britiske, italienske og etiopiske styrker, helt til han endelig ble beseiret av britene i 1920.

Han ble tiltalt som sayyid.

## Referanser
Hans Rønningen (1904–1959)

**Hans Rønningen** (født 21. februar 1904, død 10. februar 1959 i Rygge) fra Ringebu var en norsk offiser og flymaskinist, som deltok i kampene under andre verdenskrig. Han ble tildelt Krigskorset, Norges fremste utmerkelse, for sin innsats.

## Bakgrunn
Rønningen var fra midten av 1920-tallet i Marinens flygevåpen. Fra 1935 fløy han innenlands lufttrafikk for Det Norske Luftfartselskap. I 1941 ble DNLs lufttrafikk stoppet.

## Andre verdenskrig

I mars 1941 dro han sammen med Finn Lambrechts til Sverige. Dette skjedde under en mellomlanding i Tromsø, mens de fløy i den sivile Nord-Norge ruten for Det Norske Luftfartselskap. Fra Sverige kom han til Storbritannia, der han ble teknisk sjef ved den norske flystasjonen i Skottland og bidro til å gjøre 333 skvadron operativ fra februar 1942. Han deltok selv i tokt med skvadronens Catalina-fly til norskekysten.

I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Rønningen deltok som maskinist i en redningsekspedisjon med Catalina-flyet «Vingtor», for å evakuere tre menn, en kvinne og et barn, som var i fare på grunn av operasjonen av en hemmelig radiosender. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken. Operasjonen var ledet av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedret med Krigskorset med sverd for denne innsatsen. Dette var de første tildelinger av Krigskorset til norske militære. Rønningen og de øvrige norske besetningsmedlemmer fikk sine utmerkelser overrakt av kong Haakon i London 3. juni 1942.

## Etter krigen

Rønningen fortsatte etter krigen sin tjeneste i Luftforsvaret, der han ble oberstløytnant. Fra 1953 og inntil sin død i en bilulykke var han stasjonert ved Rygge flystasjon.

## Utmerkelser
I tillegg til Krigskorset med sverd mottok Rønningen også Deltagermedaljen og Haakon VIIs 70-årsmedalje, samt ble utnevnt til medlem (MBE) av Order of the British Empire.

## Referanser
Dick Tracy

**Dick Tracy** er en amerikansk tegneseriestripe, skrevet og tegnet av Chester Gould i årene 1931–77, hvoretter andre overtok. Serien var trolig den første som skildret politiarbeid rimelig realistisk, skjønt de eksentriske skurkene som forekom i serien, var høyst karikerte. Tross sine begrensede tegneferdigheter anses Gould som en av de mest innflytelsesrike tegneserieskaperne i mellomkrigstiden, først og fremst på grunn av sine ofte intenst spennende fortellinger.
Agnar Næss

**Agnar Næss** (født 22. mars 1911 på Hvasser i Tjøme, død 5. juli 1976) var en norsk offiser i Marinens flyvåpen. Han er kjent for sin innsats under andre verdenskrig, da han ble tildelt Krigskorset med sverd, Norges fremste utmerkelse, for sin innsats.

## Liv og virke
Næss dro allerede som fjortenåring på hvalfangst og tok etter hvert sjømannsskole, ble styrmann og deretter skipper. Etter angrepet på Norge i 1940 kom Næss over til Storbritannia. I september 1940 begynte han ved Marinens radioskole. Han tjenestegjorde fra 1942 til 1945 i 333 skvadron og deltok i et stort antall flygninger i forskjellige oppdrag.

I etterkant av Telavåg-tragedien i april 1942 var flere av radiosenderne på Vestlandet, og gruppene som opererte dem, i en farefull situasjon. Kvartermester Næss deltok i en redningsekspedisjon med Catalina-flyet «Vingtor», for å evakuere tre menn, en kvinne og et barn, som var i fare på grunn av operasjonen av en hemmelig radiosender. Toktet gikk til Staveneset i Sunnfjord for å hente ut agentene Ole Hoff Snefjellå og Eivind Viken. Operasjonen var ledet av kaptein Finn Lambrechts. Hele besetning på ni mann, åtte nordmenn og den britiske løytnant John M. Turner, som deltok som kjentmann, ble i statsråd 19. juni 1942 hedret med Krigskorset med sverd. Dette var de første tildelinger av Krigskorset til norske militære. Kvartermester Næss og de øvrige norske medlemmer av besetningen fikk sine utmerkelser overrakt av kong Haakon i London 3. juni 1942.

Etter andre verdenskrig fortsatte Næss sin tjeneste i Luftforsvaret. Han gjennomførte offisersskole i Storbritannia og tjenestegjorde blant annet ved Luftkommando Sør-Norge.

## Referanser
Li Rusong

**Li Rusong** (hanzi: 李如松; pinyin: *Lǐ Rúsòng*; født 1549 i  Tieling i Kina, død 1598) var en berømt Míng-kinesisk general av koreansk avstamning. Han var øverstkommanderende for Ming-hæren som ble sendt for å forsvare Korea etter det koreanske kong Seonjos forslag under Imjinkrigen mot japanerne under Toyotomi Hideyoshi. Faren hans var også en berømt kinesisk-koreansk Ming-general, Li Chengliang.

Li Rusong utmerket seg i en rekke slag utkjempet mens han ledet den forsvarende kinesisk-koreanske hæren mot den japanske invasjonsstyrken ledet av Katō Kiyomasa og Konishi Yukinaga. Sammen med Míng-generalen Song Yingchang ble han også påført flere nederlag, som i slaget ved Byeokjegwan, men deretter beseiret han japanerne i en rekke slag på den koreanske halvøy. Li Rusong klarte å gjenerobre den koreanske hovedstaden Hanyang og byen Pyeongyang. Han beordret de kinesisk-koreanske styrkene til å la være å drepe alle de japanske soldatene, og heller la dem få trekke seg tilbake. 

Li har også fått æren for å ha oppfunnet en sverdkampstil kalt jedok geom på koreansk. I 1598 døde han på Liaodong omringet av flere tusen fiender under en tyrkisk invasjon av Ming-provinsen.

## Referanser
Stordal Møbler

**Stordal Møbler** er en norsk møbelprodusent som holder til i Stordal på Sunnmøre. 

Bedriften produserer sofaer og stoler til privat bruk. Mer enn 50% av produksjonen blir eksportert. I 2010 er det ca. 95 ansatte hos bedriften.

## Historie
Stordal ble etablert som en familiebedrift av Ole Gustav Stavseng i 1932. Firmaet fikk sin første designpris med hvilestolen *Rektangel* i 1970. Bedriften gikk senere inn i et samarbeid med fire andre norske møbelprodusenter for å kunne levere komplett interiør til stuemøblering. Samarbeidet under navnet Norstil innbefattet en felles markedsføring, med utgivelse av eget magasin. Stordal stod da for produksjon av sofamøbler, en av de andre leverandørene var Hove møbler som produserte hvilestoler. Hove ble senere oppkjøpt av Hjellegjerde Møbler. Norstilsamarbeidet tok slutt i 1998.

I 1998 startet bedriftens satsing på eksport, frem til da produserte de i hovedsak for det norske markedet. Samme år gikk Stordal fra å være en volumprodusent til å satse på eksklusiv kvalitet.

I 2008 fikk Stordal designpris på møbelmessen Meuble-Paris for hvilestolen *Gol*.

## Forhandlernett
I Norge selges Stordal sine møbler hos møbelkjedene Møbelringen, Bohus og hos en del frie forhandlere.

## Referanser


## Eksterne lenker
* Stordal.com